|  |  |  |  |
| --- | --- | --- | --- |
| DELO NA DALJAVO  Šolsko leto 2019/ 2020  Razred: 4. a | | | |
| Predmet:  SLJ | Zaporedna št. ure:  133. | Datum:  15.4.2020 | Učiteljica:  Zdenka Mežan |
| Tema: Ogled gledališke predstave | | | |
| Pripomočki: šolski zvezek | | | |
| Namen učenja:  **Cilji: Ogled gledališke predstave** | | | |
| Kriteriji uspešnosti: uspešen/na boš, ko boš:   * ogledati si gledališko predstavo, * prepoznati dogajalni čas, književne osebe in dogajalni prostor, * prepoznati osebe z dobrimi dejanji in osebe s slabimi dejanji | | | |
| Ponovi že znano snov in odgovori na vprašanji:   * Kaj je pravljica? Kaj je za njo značilno? * Kaj je avtorska pravljica? Kaj je za njo značilno?   Najlepše avtorske pravljice ustvarja tudi slovenska avtorica **Svetlana Makarovič.**  Za eno svojih najlepših pravljic **Pekarna Mišmaš**, je  leta 1975 dobila Levstikovo nagrado, danes pa pravljico lahko uvrstimo med slovensko pravljično klasiko.  Dobrodušni, vedno nasmejani in skromni pek Mišmaš peče najboljši kruh daleč naokoli, z njim vsak dan razveseljuje vaščane in ga z veseljem daje revnim otrokom zastonj. Ne druži se z vaščani, drži se zase in nikoli ne stopi v tujo hišo. Od zlobne, opravljive vaške mlinarice Jedrt kupi vsak mesec le tri majhne vreče moke, njej pa nikakor ne gre v glavo, kako lahko iz tako malo moke speče toliko dobrega kruha. Jedrt je jezna na Mišmaša, ker od nje kupi tako malo moke, da se mora vsak teden s svojo cizo odpraviti v sosednjo Kurjo vas, da moko proda Kurjemu peku, zato se odloči, da bo prišla Mišmaševi skrivnosti do dna.  Pekarna Mišmaš je zgodba o dobrem peku, ki nesebično peče najboljši kruh in z njim razveseljuje vse ljudi, ter o nevoščljivosti in zlobi, ki prijaznega peka prežene iz vasi. Je zgodba o vtikanju nosu v zasebne zadeve posameznika in zgodba o dobrosrčnem peku, ki si ne dovoli, da bi ga taka skupnost omejila in mu krojila življenje.  Vsebino pravljice si boš danes ogledal kot gledališko predstavo.  Predstavo je uprizorilo SLG Celje.  Avtor dramatizacije, dodatnih songov in režiser **Jure Novak**.  Udobno se namesti in si pozorno oglej predstavo. Predstava traja 50 minut.  [https://www.youtube.com/watch?v=bdnxezRDB-0&list=PLiRQMlgIhXZqaaRoM8CvZcluwH2EDxaDH&fbclid=IwAR1rSqBAzOs3DZmGdro7q2gTNUvcdBajGOQ0na4V4EzENAaQgQTTVrJE4uk](https://www.youtube.com/watch?v=bdnxezRDB-0&list=PLiRQMlgIhXZqaaRoM8CvZcluwH2EDxaDH&fbclid=IwAR1rSqBAzOs3DZmGdro7q2gTNUvcdBajGOQ0na4V4EzENAaQgQTTVrJE4uk" \t "_blank)  Dejavnosti po predstavi:   * Ti je bila predstava všeč? * Katere osebe v predstavi so dobre, katere slabe? * V šolski zvezek napiši naslov: Pekarna Mišmaš (gledališka predstava) * Nariši dobro dejanje, ki ti je najbolj ostalo v spominu. | | | |
| **Samovrednotenje:**  Kaj sem se danes naučil/a?  Je namen učenja dosežen?  Sem bil/a uspešna glede na kriterije uspešnosti? | | | |